Côte-Nord

**Côte-Nord** (*Aod Norzh*) zo ur rannvro velestradurel eus proviñs Kebek, e Kanada. Emañ etre proviñs Douar-Nevez ha Labrador er reter ha rannvro kebekat Saguenay–Lac-Saint-Jean er c'hornôg. An eil rannvro kebekat vrasañ eo goude Nord-du-Québec. Poblet eo dreist-holl war ribl stêr ha Pleg-mor Sant-Laorañs, eus Tadoussac betek an harzoù gant Labrador.

## Istor

Eus ar XIV d'ar XVII kantved e oa darempredet ingal aod Pleg-mor Sant-Laorañs gant Europiz, dreist-holl pesketaerien eus Breizh hag Euskadi. E-pad an trevadennerezh europat er XVI ha XVII kantved e veze komzet ur yezh innuek gant ar pobloù engenidik.

Betek donedigezh an Eil Brezel-bed (1939-1945) e c'hoarvezas kresk ar boblañs a-gevret gant diorren ar greanterezh paper. Er bloavezhioù 1950, ar mengleuzioù a zesachas kalz enbroidi.

"...Eus Kegashka da Blanc-Sablon, an annezidi a zo hiniennelourien, o chom war Douaroù ar Gurunenn — alies evel skwaterien — ha mirout a reont gant gwarizi o lec'hioù pesketa emren, alese o annez strewet." (Bussières, P., p.1, 1963)

Krouet e voe ar rannvro velestradurel e 1966.

## Douaroniezh
Er rannvro velestradurel emañ diazadoù doureier an holl stêrioù a red da aber ar Sant-Laorañs etre Tadoussac ha Blanc-Sablon. An eil rannvro vrasañ e Kebek eo Côte-Nord goude Nord-du-Québec. En em astenn a ra he gorread war 351 615 km², ha 236 664 km² anezho a zo douaroù, se zo 21% eus tiriad Kebek. Dave a ra an anv d'ar fed emañ ar rannvro war aod norzh stêr Sant-Laorañs ha pleg-mor Sant-Laorañs, etre genoù ar stêr Saguenay ha rannvro Labrador. Enni e kaver ivez Enez Anticosti, an enezenn vrasañ e Kebek.

Er c'hornôg emañ rannvro Saguenay–Lac-Saint-Jean, er reter proviñs Douar-Nevez ha Labrador, en norzh rannvro Nord-du-Québec hag er su rannvroioù Gaspésie–Îles-de-la-Madeleine ha Bas-Saint-Laurent.

Menez uhelañ ar rannvro eo Menez Veyrier, gant 1 104 m a uhelder, e aradennad menezioù al Laurentides.

## Gwarez ar glad naturel
Meur a dachenn eus rannvro Côte-Nord a zo gouestlet dreist-holl da wareziñ ha da zerc'hel ar vevliesseurted. Er rannvro ez eus 262 annez loened gouez, 172 takad evned-dour, 12 lec'h evit ar c'herc'heized, 66 kludadoù laboused-mor war inizi, ledinizi pe tornaodoù, 4 annez razhed-musk hag 8 takad evit mirout kariakoued war Enez Anticosti.

|Ledum groenlandicum Retzius. — Ledon a Groenland. — Te Labrador, Te Velour. — (Te Labrador).
011_045_Epilobium.jpg|Epilobium angustifolium
Spirantes romanzoffiana 005.jpg|Spirantes romanzoffiana
Campanula_rotundifolia_002a.jpg|Campanula rotundifolia
Ledum groenlandicum 018.jpg|Ledum groenlandicum
Rubus_chamaemorus_009.jpg|Rubus chamaemorus


Peche_oursins_verts_009.jpg|Park mor Saguenay–Sant-Laorañs
Baie Johan Beetz 014.jpg|Goudor tremeniat Watshishou
011_078_Iles_Mingan.jpg|Mirva Park Broadel Archipel-de-Mingan
Riviere au Tonnerre 032.jpg|Stêr Sault Plat
Chute Vauréal - Anticosti.jpg|Enez Anticosti, glad bedel an UNESCO


## Poblañs

Etre 1951 ha 1981 e kreskas kalz niver an annezidi e Côte-Nord, o tric'hementiñ he foblañs. Dont a ra ar c'hresk demografikel-se eus greanteladur ar rannvro, diazezet war korvoiñ ha treuzfurmiñ kentañ he danvezioù naturel (koadeier, mengleuzioù houarn ha titan, dourdredan). E 2006 e oa ar feur genel 10,8%, ha 6,3% ar feur mervel.

E daou bol kêrel ha greantel dreist-holl e oa bet ar c'hresk e-kerzh ar prantad-se : Baie-Comeau ha Sept-Îles. Displegañ a ra kement-se an diforc'h bras a weler e kresk poblañs ar pevar MRC eus an Aod Norzh. Tra ma voe e "Kumun Rannvroel a Gontelezh" (*Municipalité régionale de comté*, MRC) Sept-Rivières ur c'hresk hep e bar e Kebek etre 1951 ha 1981, o vont eus  da , hag e MRC Manicouagan e voe tric'hementet ar boblañs e-kerzh ar prantad-se, e MRC Haute-Côte-Nord ha Minganie-Basse-Côte-Nord ne greskas ar boblañs nemet un tammig bihan, nebeutoc'h eget feur kresk Kebek. Adalek 1981, diaesterioù ekonomikel ar greanterezh bras ​​(dreist-holl serriñ ar mengleuzioù e Gagnon ha Schefferville) a gasas d'un digresk bras eus ar boblañs en holl MRCoù eus Côte-Nord, ha dreist-holl e MRC Sept-Rivières, ma voe kollet 9000 a annezidi dindan 10 vloaz. Goude ur c'hresk bihan eus ar boblañs etre 1991 ha 2001 e voe kadarnaet an digresk a oa kroget e 1981 e niveradeg diwezhañ Kanada e 2006, hag a ziskouezas un digresk a 1,9% eus ar boblañs e-kerzh 5 bloaz.

An diaesterioù ekonomikel er gennad kentañ hag er gennad greantel a ziskouez perspektivennoù demografikel negativel war hir dermen, gant un digresk poblañs rakwelet a 18% etre 2001 ha 2026, hervez Ensavadur Stadegoù Kebek.

## Melestradurezh
Rannet eo Côte-Nord e c'hwec'h Kumun Rannvroel a Gontelezh ("*Municipalité Régionale de Comté*" pe MRC) ma kaver : 33 c'humun lec'hel, 10 tiriad diaoz ha 10 mirva indian evit un hollad a 53 c'humun.

## Tud vrudet
*Gilles Vigneault, kaner ha barzh brogarour

## Skeudennaoueg

Île René-Levasseur1.JPG|Enez René-Levasseur.
Barrage Daniel-Johnson2 v1.jpg|Stankell Daniel-Johnson.
Natashquan2.jpg|Natashquan.
Monolithen.jpg|Mein meur e-kichen Havre-Saint-Pierre.
Île Laval.png|Goudor loened Enez Laval e-kichen Forestville.

## Liammoù diavaez
* Rannvro Côte-Nord
* Touristerezh Côte-Nord
* Kartennoù melestradurel
## Notennoù ha daveoù